Malabara imperikolombo

La Malabara imperikolombo (Ducula cuprea, laŭ kio ankaŭ Kupreca imperikolombo kaj ankaŭ Nilgiria imperikolombo) estas specio de birdoj de la kolomba familio Columbidae, kaj unu el la kvardeko da specioj de la genro Ducula, kiu vivas en Sudorienta Azio kaj Oceanio. Ĝi estas specio de la Badia speci-grupo, kiu enhavas kvar samgenrajn speciojn. Ĝi estas endemio de Okcidentaj Gatoj de Barato.

Iliaj naturaj vivmedioj estas subtropikaj kaj tropikaj malsekaj arbaroj de malaltaj teroj kaj subtropikaj kaj tropikaj malsekaj montararbaroj. Ĝi estis dekomence konsiderata subspecio de la monta imperikolombo, sed ĝi estis disigita pro diferencoj en morfologio kaj plumaro. Tiun disigon poste subtenis analizo de iliaj voĉoj.

Tiu kolombo havas helgrizajn kapon, kolon kaj bruston, kun iom da rozkolreca nuanco en brusto kaj traokula malhela strio. La okulringo estas mallarĝa kaj ruĝeca, kaj la beko same ruĝa kun nigra pinto. La mentono estas blankeca kaj la flugiloj malhelbrunaj kun kuprecaj nuancoj, kio nomigas la specion. La piedoj estas ruĝaj.

 Referencoj 


 Higgins, P.J.; & Davies, S.J.J.F. (eld.) (1996): Handbook of Australian, New Zealand and Antarctic Birds. Volume 3: Snipe to Pigeons. Oxford University Press: Melbourne. 

Eksteraj ligiloj

Kategorio:Kolombedoj
Kategorio:Birdoj de Barato